Document ID: 32014L0073

ΚΑΤ' ΕΞΟΥΣΙΟΔΌΤΗΣΗ ΟΔΗΓΊΑ 2014/73/ΕΕ ΤΗΣ ΕΠΙΤΡΟΠΉΣ
της 13ης Μαρτίου 2014
για την τροποποίηση του παραρτήματος IV της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου, όσον αφορά εξαίρεση για τον μόλυβδο σε επιπλατινωμένα ηλεκτρόδια λευκόχρυσου που χρησιμοποιούνται σε μετρήσεις αγωγιμότητας, με σκοπό την προσαρμογή στην τεχνική πρόοδο
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 2011/65/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό (1), και ιδίως το άρθρο 5 παράγραφος 1 στοιχείο α),
Εκτιμώντας τα ακόλουθα:
(1)
Η οδηγία 2011/65/ΕΕ απαγορεύει τη χρήση μολύβδου στον ηλεκτρικό και ηλεκτρονικό εξοπλισμό που διατίθεται στην αγορά.
(2)
Τα επιπλατινωμένα ηλεκτρόδια λευκόχρυσου (ΕΗΛ) είναι ηλεκτρόδια λευκόχρυσου που καλύπτονται με λεπτό στρώμα μαύρου λευκόχρυσου. Αυτά τα ηλεκτρόδια χρησιμοποιούνται όταν απαιτούνται μετρήσεις αγωγιμότητας ευρείας κλίμακας ή για τη μέτρηση της αγωγιμότητας υπό έντονα όξινες ή αλκαλικές συνθήκες. Τόσο η υποκατάσταση ή απομάκρυνση του μολύβδου σε ΕΗΛ όσο και η υποκατάσταση των ΕΗΛ με άλλους τύπους ηλεκτροδίων είναι επιστημονικά και τεχνικά ανέφικτες υπό αυτές τις συνθήκες.
(3)
Επομένως, η χρήση μολύβδου σε ΕΗΛ για μετρήσεις αγωγιμότητας ευρείας κλίμακας ή για τη μέτρηση της αγωγιμότητας υπό έντονα όξινες ή αλκαλικές συνθήκες θα πρέπει να εξαιρεθεί από την απαγόρευση έως τις 31 Δεκεμβρίου 2018. Αυτή η μεταβατική περίοδος είναι αναγκαία για την έρευνα και δεν είναι πιθανό να έχει δυσμενή αντίκτυπο στην καινοτομία.
(4)
Η οδηγία 2011/65/ΕΕ πρέπει, επομένως, να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα IV της οδηγίας 2011/65/ΕΕ τροποποιείται σύμφωνα με το παράρτημα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία το αργότερο την τελευταία ημέρα του έκτου μήνα μετά την έναρξη ισχύος της. Ανακοινώνουν αμέσως στην Επιτροπή το κείμενο των εν λόγω διατάξεων.
Οι διατάξεις αυτές, όταν θεσπίζονται από τα κράτη μέλη, παραπέμπουν στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 13 Μαρτίου 2014.

Labels: 7
3
1
20